นายกรัฐมนตรีเปิดทดลองให้บริการเดินรถไฟฟ้าสายสีเขียว สถานีห้าแยกลาดพร้าว เชื่อมโยงการสถานีหมอชิต วันละ 2 ช่วงเวลาเร่งด่วนเช้าและเย็น มุ่งหวังลดความแออัดและบรรเทาปัญหาจราจรติดขัด
พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานพิธีเปิดทดลองให้บริการเดินรถไฟฟ้าสายสีเขียว ช่วงหมอชิต – สะพานใหม่ – คูคตจำนวน 1 สถานี จากสถานีหมอชิต (N8) ไปยังสถานีห้าแยกลาดพร้าว (N9) เพื่ออำนวยความสะดวกแก่ประชาชน และบรรเทาปัญหาการจราจรติดขัดบริเวณถนนพหลโยธินและถนนวิภาวดีรังสิต ณ บริเวณสถานีห้าแยกลาดพร้าว ซึ่งจะเปิดให้บริการครั้งแรกวันนี้ ตั้งแต่เวลา 15.00 น.เป็นต้นไป แบ่งเป็น 2 ช่วงเวลาเร่งด่วนคือ 07.00-09.00 น. และ16.30-20.00 น.โดยการเดินขบวนรถเป็นรูปแบบขบวนเว้นขบวน โดยเพดานอัตราค่าโดยสารตลอดสายสูงสุดไม่เกิน 65 บาท และในช่วงนี้จะยังไม่เก็บค่าโดยสาร จนกว่าการเจรจาเรื่องสัมปทานการเดินรถไฟฟ้าจะแล้วเสร็จ        นายกรัฐมนตรี กล่าวว่า รัฐบาลมุ่งมั่นแก้ปัญหาการจราจร โดยเน้นการพัฒนาระบบขนส่งมวลชน เพื่อให้เกิดความเชื่อมโยงการเดินทาง ซึ่งดีใจที่ทำให้ประชาชนเดินทางความสะดวกรวดเร็วมากขึ้น ลดภาระผู้ปกครองในการรับส่งบุตรหลาน วันนี้รัฐบาลได้ทำทุกอย่างแบะปฏิรูปทุกทาง ซึ่งสิ่งสำคัญคือการไว้เนื้อเชื่อใจกัน พร้อมกันนี้อยากให้ในอนาคตให้การผลิตรางรถไฟหรือตัวรถไฟสามารถผลิตในประเทศได้ เพื่อสร้างห่วงโซ่การผลิตในประเทศให้มากขึ้น ขอบคุณทุกฝ่ายที่ช่วยกันทำให้เกิดประโยชน์กับประชาชน         ทั้งนี้ นายกรัฐมนตรี ขอให้เปิดใช้บริการฟรีอย่างน้อยถึงวันที่ 5 ธ.ค.62 นี้ และยืนยันว่ายังคงทำงานอย่างเต็มที่ ยังเป็นนายกรัฐมนต ไม่ต้องห่วง ไม่ได้ไปไหน ไม่ต้องกลัว         คาดว่าภายในปลายปี 2562 จะเปิดให้บริการเพิ่มอีก 4 สถานี คือ สถานีพหลโยธิน 24 สถานีรัชโยธิน สถานีเสนานิคม สถานี ม.เกษตรศาสตร์ และคาดว่าจะพร้อมเปิดให้บริการตลอดเส้นทางได้ เดือนธันวาคม 2563 ซึ่งถือว่าเร็วกว่ากำหนดแผนเดิม        โอกาสนี้นายกรัฐมนตรีจะโดยสารรถไฟฟ้าจากสถานีห้าแยกลาดพร้าวไปยังสถานีหมอชิต พร้อมกับรัฐมนตรีที่เกี่ยวข้อง คณะผู้บริหารและสื่อมวลชน เพื่อทดสอบความพร้อมเปิดให้บริการประชาชนต่อไป